钦定古今图书集成/明伦汇编/氏族典/第372卷 > 《廖用贤尚友录》 > 詹成
## 钦定古今图书集成/明伦汇编/氏族典/第372卷 > 《廖用贤尚友录》 > 詹成

按《辍耕录》：“成，宋高宗朝匠人雕刻，精妙无比。尝见所
造鸟笼，四面花板，皆于竹片上刻成宫室人物，山水
花木禽鸟，纤悉俱备，其细若缕。”

===詹体仁===按《宋史詹体仁传》：“体仁字元善，建宁浦城人。父慥，调
赣州信丰尉。金人渝盟，慥见张浚，论灭金秘计，浚辟
为属。体仁登隆兴元年进士第，调饶州浮梁尉，为泉
州晋江丞。梁克家荐于朝，入为太学录，升太学博士，
太常博士，迁太常丞。光宗即位，提举浙西常平，除户
部员外郎、湖广总领，就升司农少卿，除太常少卿。宁”
宗登极，除太府卿，寻直龙图阁、知福州，言者以前论
山陵事罢之。退居霅川，日以经史自娱。复直龙图阁、
知静江府，移守鄂州，除司农卿，复总湖广饷事。开禧
二年，卒。体仁颖迈特立，博极群书。少从朱熹学，以“存
诚慎独”为主，为文明畅，悉根诸理。